Diari Oficial de la Generalitat Valenciana


Sumari del DOGV 4524, del 18-06-2003 (2003/7124)

RESOLUCIÓ de 26 de maig de 2003, del director general de Personal de la conselleria de Cultura i Educació, per la qual es modifica la llista d'aspirants seleccionats en les proves selectives per al cos de mestres convocades per Orde de 10 d'abril de 2000 i la Resolució de 19 de setembre de 2000, per la qual es nomena els dits aspirants funcionaris en pràctiques, en el sentit d'incloure la senyora Bárbara Luisa Padin Escudero com a aspirant seleccionada en virtut del compliment de Sentència del Tribunal Superior de Justícia de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4524

Data del DOGV
:   18-06-2003

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2003/7124


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 26 de maig de 2003, del director general de Personal de la conselleria de Cultura i Educació, per la qual es modifica la llista d'aspirants seleccionats en les proves selectives per al cos de mestres convocades per Orde de 10 d'abril de 2000 i la Resolució de 19 de setembre de 2000, per la qual es nomena els dits aspirants funcionaris en pràctiques, en el sentit d'incloure la senyora Bárbara Luisa Padin Escudero com a aspirant seleccionada en virtut del compliment de Sentència del Tribunal Superior de Justícia de la Comunitat Valenciana. [2003/7124]
  
Per Orde de 10 d'abril de 2000, de la Conselleria de Cultura i Educació, es va convocar procediment selectiu per a l'ingrés en el cos de mestres i amb data 21 de juliol de 2000 es van fer públiques les llistes d'aspirants que van superar el dit procés en l'especialitat de Pedagogia Terapèutica.
  
La Secció Segona de la Sala Contenciosa Administrativa del Tribunal Superior de Justícia de la Comunitat Valenciana ha dictat Sentència número 215/03, de data de 18 de febrer de 2003, en el Recurs Contenciós Administratiu número 1.582/00, promogut per la senyora Bárbara Luisa Padin Escudero amb el tenor literal següent:
  
«I. S'estima en allò essencial el recurs contenciós administratiu interposat per la senyora Bárbara Luisa Padin Escudero contra la Resolució de 28 de setembre de 2000, de la Direcció General de Personal de la Conselleria d'Educació i Ciència (sic), que inadmet el recurs de l'actora front a l'aprovació de la llista d'aspirants seleccionats en l'especialitat d'Educació Infantil, Pedagogia Terapèutica, del cos de mestres, en les proves selectives convocades per Orde de 10 d'abril de 2000.
  
II. S'anul·len, per ser contraris a dret, els actes administratius a què es referix el present recurs.
  
III. Es reconeix com a situació jurídica individualitzada de la part recurrent el seu dret a considerar-la com a aspirant pel torn de reserva de minusvàlids, i es resol la convocatòria conforme a la seua puntuació obtinguda en el dit torn, a este efecte es condemna l'administració a estar i a passar per tal pronunciament amb les conseqüències econòmiques, administratives i la resta que se'n deriven.»
  
En virtut d'això, resolc:
  
Primer
  
Incloure en la llista d'aspirants que han superat les proves selectives per a ingressar en el cos de mestres, convocades per Orde de 10 d'abril de 2000, en l'especialitat de Pedagogia Terapèutica, pel torn de reserva de minusvàlids, feta pública el 21 de juliol de 2000, l'aspirant relacionada en l'annex a esta resolució amb la puntuació que s'hi indica.
  
Segon
  
Modificar la Resolució de 19 de setembre de 2000, del director general de Personal, per la qual es nomena funcionaris en pràctiques del cos de mestres els aspirants seleccionats en el dit procediment selectiu, en el sentit d'incloure-hi la senyora Bárbara Luisa Padin Escudero.
  
Tercer
  
L'aspirant seleccionada haurà de presentar en el termini de 15 dies hàbils a comptar des de l'endemà de la publicació d'esta resolució en el Diari Oficial de la Generalitat Valenciana la documentació que s'establix en la base 10 de l'orde de convocatòria citada.
  
Quart
  
Contra la present resolució, que posa fi a la via administrativa, d'acord amb el que preceptua l'article 109 de la Llei 30/1992, de 26 de novembre, en la seua redacció donada per la Llei 4/1999, de 13 de gener, en relació amb la disposició final segona de la Llei 5/1983, de 30 de desembre, del Govern Valencià, i la disposició addicional 15 de la Llei 6/1997, de 14 d'abril, podrà interposar-se amb caràcter potestatiu recurs de reposició davant la Direcció General de Personal en el termini d'un mes comptat des de l'endemà de la seua publicació o interposar directament recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats a partir del dia següent de la seua publicació.
  
València, 26 de maig de 2003.- El director general de Personal: José Antonio Rovira Jover.
  
ANNEX
  
DNI 018029278
  
COGNOMS PADIN ESCUDERO
  
NOM BÁRBARA LUISA
  
ESPECIALITAT PEDAGOGIA TERAÈUTICA